Accions de dispositiu

Accions per a dispositius nous

Introducció
Aquest mòdul us permet configurar les accions que voleu associar quan connecteu nous dispositius.
Captura de pantalla del Gestor d'accions de dispositiu
Captura de pantalla del Gestor d'accions de dispositiu
Veureu que figuren totes les accions possibles que estan disponibles quan els dispositius estan connectats. Si us plau, cal tenir present que només estarà disponible en determinades condicions.
Afegeix: Us demanarà que proporcioneu un nom per a la nova acció, a continuació, s'obrirà l'acció per a la seva edició. Si no proporcioneu tots els detalls requerits en aquest diàleg, llavors aquesta acció serà eliminada.
Edita: Us permetrà canviar el nom, icona, ordre a executar i les condicions de l'acció amb les que ha de coincidir per a ser mostrada.
Descarta / No es pot esborrar / Esborra: Farà diferents accions, depenent de si se subministra amb el sistema o l'heu creat. Només es poden descartar els canvis sobre les accions en tot el sistema, si no hi ha canvis, llavors aquestes accions no es podran eliminar. Les creades per l'usuari seran eliminades completament, inclosos tots els canvis.

Afegir una acció
El botó Afegeix farà aparèixer un diàleg per a introduir el nom de la nova acció.
Captura de pantalla del diàleg Afegeix una acció
Captura de pantalla del diàleg Afegeix una acció
El nom d'acció correcte ha de descriure l'acció. Després d'introduir un nom i fer clic a D'acord, es mostrarà el diàleg per a editar l'acció permetent-vos ajustar les propietats de l'acció.

Editar una acció
Aquest diàleg permet canviar la configuració de l'acció seleccionada.
Captura de pantalla del diàleg Edita una acció
Captura de pantalla del diàleg Edita una acció
Això inclou la icona, el nom de l'acció, l'ordre per a l'acció i els diversos paràmetres. Podeu canviar la icona fent-hi clic.
Els paràmetres es mostren en un arbre, l'element superior haurà de ser veritat perquè l'acció sigui mostrada.

Editar un paràmetre
Tipus de paràmetre 	 Controla el que pot estar contingut al seu interior, o quina coincidència es realitzarà per a comprovar si és cert.
Coincidència de propietat 	 Compara la propietat especificada del dispositiu (utilitzant Tipus de dispositiu i Nom del valor) i utilitzant l'avaluador, es compara amb el text proporcionat.
Conjunció de contingut 	 Totes les subpropietats d'aquest hauran de ser certes perquè sigui certa en si mateixa.
Disjunció de contingut 	 Qualsevol subcaracterística d'aquesta pot ser certa perquè sigui certa en si mateixa.
Coincidència de la interfície del dispositiu 	 Comprova si el dispositiu pot ser classificat com al tipus de dispositiu seleccionat.
Tipus de dispositiu 	 Aquests són els tipus de dispositius possibles admesos pel al vostre sistema. S'utilitzen tant en les coincidències de la propietat com en la interfície del dispositiu.
Nom del valor 	 Aquí teniu la llista de tots els noms de les propietats possibles per al tipus de dispositiu seleccionat. També proporciona la selecció del valor per a l'avaluador (el qual pot ser Iguals o Conté), i permet l'entrada del text que serà comparat.
Reinicia el paràmetre 	 Reverteix els canvis no desats que heu fet a aquest paràmetre.
Desa els canvis de paràmetre 	 Desa els canvis que heu realitzat al paràmetre.